Uosintas
Uosintas – ežeras šiaurės rytų Lietuvoje, Rokiškio rajone, 9,5 km į pietvakarius nuo Jūžintų, šalia Duokiškio. Nusidriekęs iš šiaurės vakarų į pietryčius 1,15 km, plotis siekia iki 0,5 km. Altitudė 126,3 m. Krantai žemi, vakaruose pelkėti. Aplink ežerą plyti dirbami laukai. Ežeru iš pietų į šiaurę prateka Šetekšnos intakas Uosija. Greta Uosinto įsikūrę kaimai: Vaineikiai, Nečionys, Duokiškis. Tuoj į šiaurės vakarus eina kelias  3612  Kariūnai–Duokiškis–Vilučiai–Kušliai , telkšo Bedugnys. Vandenvardis kildinamas iš medžio pavadinimo uosis.